TEAMG บวกเกือบ 3% โบรกฯแนะซื้อ ลุ้นคว้างานใหม่หนุนแบ็คล็อคเพิ่ม
TEAMG บวกเกือบ 3% โบรกฯแนะซื้อ ลุ้นคว้างานใหม่หนุนแบ็คล็อคเพิ่ม ล่าสุด ณ เวลา 14.43 น. อยู่ที่ 2.26 บาท บวก 0.06 บาท หรือ 2.73% สูงสุดที่ 2.28 บาท ต่ำสุดที่ 2.18 บาท ด้วยมูลค่าซื้อขาย 9.80 ล้านบาท
21 มี.ค. 2562

ผู้สื่อข่าวรายงานว่า ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ล่าสุด ณ เวลา 14.43 น. อยู่ที่ 2.26 บาท บวก 0.06 บาท หรือ 2.73% สูงสุดที่ 2.28 บาท ต่ำสุดที่ 2.18 บาท ด้วยมูลค่าซื้อขาย 9.80 ล้านบาท

ทั้งนี้ บล.ดีบีเอสฯ แนะนำ “ซื้อ” TEAMG ราคาเป้าหมาย 2.47 บาท/หุ้น ยังคงชอบในกลยุทธ์ของบริษัทที่เป็นผู้ได้งานที่ปรึกษาต้นน้ำรวมถึงงานเขียนแบบต่างๆ ซึ่งจะส่งผลให้บริษัทมีโอกาสได้รับงานอื่นๆต่อมา แม้ว่าในเบื้องต้นงานที่ปรึกษาและงานเขียนแบบจะมีมูลงานไม่มากนักแต่จะเป็นโอกาสที่จะได้งานต่อเนื่องถัดไป มีโอกาสเพิ่ม Backlog จากงานใหญ่อีก 3-4 งานมูลค่างานทั้งหมด 1,500-2,000 ล้านบาท จาก Backlog เดิมที่ 3.5 พันล้านบาทถือว่าสูง
นอกจากนี้บริษัทยังจ่ายเงินปันผลค่อนข้างสูง จ่ายเงินปันผลครึ่งปีหลัง 0.075 บาทต่อหุ้น คิดเป็นอัตราผลตอบแทนครึ่งปีหลังอีก 3.37% และทั้งปี 6.7% สูงเทียบกับกลุ่มรับเหมาก่อสร้างค่อนข้างมาก บริษัทซื้อขายที่ P/E ต่ำที่ 10 เท่า หากคิดจากกำไรปกติของปี 2019 เมื่อเทียบกับบริษัทใกล้เคียงกันที่ 20-25 เท่า